b'\n_START_ARTICLE_\nPeter \xc5\xbdunko\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na ljubljanski Fakulteti za elektrotehniko (1965) je prav tam tudi magistriral (1974) in doktoriral (1978). Leta 1966 se je zaposlil na Elektrogospodarstvu Slovenije (ELES), kot republi\xc5\xa1ki dispe\xc4\x8der. Leta 1971 je sprejel redno zaposlitev na mestu asistenta za elektroenergetiko na Fakulteti za elektrotehniko v Ljubljani. Med letoma 1979 in 1990 je bil docent in izredni profesor, nato pa od 1990 redni profesor za elekrtoenergetski sistem, prenos in razdeljevanje elektri\xc4\x8dne energije ter digitalne simulacije._NEWLINE_V letih 1980 je bil tri mesece Knaflov \xc5\xa1tipendist na Tehni\xc5\xa1ki univerzi na Dunaju in v letu 1988 tri mesece \xc5\xa1tipendist na Tehni\xc5\xa1ki univerzi v Erlangnu in pri Siemensu v Nem\xc4\x8diji._NEWLINE_Njegovo pedago\xc5\xa1ko in raziskovalno delo zajema naprave za transformacijo in prenos elektri\xc4\x8dne energije, stikalno tehniko ter analizo prehodnih pojavov v normalnih in defektnih stanjih v elektri\xc4\x8dnih omre\xc5\xbejih. O tem je objavil ve\xc4\x8d samostojnih publikacij in ekspertiz ter ve\xc4\x8d znanstvenih in strokovnih \xc4\x8dlankov.'